stanford-oval/wikipedia huggingface dataset:
ทรานส์ฟอร์เมอร์ส
ตัวละคร > ฝ่ายเดสทรอน (ดีเซปติคอนส์)

เมกะทรอน / กัลวาทรอน
ช็อคเวฟ (รองหัวหน้า)
ไซด์เวย์ส
สวินเดิ้ล
ไซโครนัส
สเคิร์ด (ร่างที่ 2 ของทันเดอร์เเครกเกอร์)
ไซโครนัส อาร์มาด้า (ร่างที่ 2 ของสกายวาฟ)
สวีบบส
ทริบติคอนส์
อ็อคเทน
สกัลเพล
อลิซ
บาร์ริเคท
กรินดอร์ (แบล็คเอาท์)
เดโมแครชเชอร์
ไฮทาวเวอร์
โอเวอร์โหลด
แรมเพจ
สแครปเปอร์
เดโมลิชเชอร์
เดอะ ฟอลเล่น
ตัวละคร > ฝ่ายเดสทรอน (ดีเซปติคอนส์) > กลุ่มซีกเกอร์

สตาร์สครีม (หัวหน้าฝ่าย Air Commander,Seeker,Coneheads หลายคนมักเข้าใจผิดว่าเขาคือรองหัวหน้า)
สกายวาร์พ (Seeker)
ธันเดอร์เเครกเกอร์ (Seeker)
ตัวละคร > ฝ่ายเดสทรอน (ดีเซปติคอนส์) > กลุ่มซีกเกอร์ชุดใหม่

ทรัส (Coneheads)
แรมเพจ
เดิร์จ (Coneheads)
ตัวละคร > ฝ่ายเดสทรอน (ดีเซปติคอนส์) > กลุ่มคาซเซ็ททรอน

ซาวด์เวฟ
รัมเบิ้ล
เฟรนซี่ (รัมเบิ้ลและเฟรนซี่ เป็นพี่น้องกัน โดย รัมเบิ้ล คนพี่มีสีฟ้า ส่วน เฟรนซี่ คนน้องมีสีแดงและดำ)
จากัวร์ (เรเวน)
คอนดอร์ (เลเซอร์บีก)
ตัวละคร > ฝ่ายเดสทรอน (ดีเซปติคอนส์) > กลุ่มคอนสตัคติคอนส์

ลองฮาวว์
สกาเวนเจอร์
มิกซ์มาสเตอร์
ตัวละคร > ฝ่ายเดสทรอน (ดีเซปติคอนส์) > กลุ่มอินเซ็กติคอนส์

คิคแบ็ค
บอมเชลล์
แชปเนล
ตัวละคร > ฝ่ายเดสทรอน (ดีเซปติคอนส์) > กลุ่มทริปเปิลเชนจ์เจอร์

บลิสต์วิงก์
แอสโตรเทรน
ตัวละคร > ไม่สามารถระบุฝ่ายได้ (ไร้ฝ่าย)

เนเมซิส ไพรม์ หรือ โนว่า ไพรม์
ยูนิครอน ราชาดาวเคราะห์ด้านมืด
ดูเพิ่ม > อนิเมะ > ทรานส์ฟอร์เมอร์ส ทีวีซีรีส์

ทรานส์ฟอร์เมอร์ส
ทรานส์ฟอร์เมอร์ส 2010
ทรานส์ฟอร์เมอร์ส เฮดมาสเตอร์
ทรานส์ฟอร์เมอร์ส โชวจินมาสเตอร์ฟอร์ซ
ทรานส์ฟอร์เมอร์ส วิกตอรี่
ทรานส์ฟอร์เมอร์ส โซน
ทรานส์ฟอร์เมอร์ส คาร์โรบ็อต
ทรานส์ฟอร์เมอร์ส ตำนานไมครอน
ทรานส์ฟอร์เมอร์ส ซูเปอร์ลิงก์
ทรานส์ฟอร์เมอร์ส แกแล็คซี่ ฟอร์ซ
ทรานส์ฟอร์เมอร์ส อะนิเมเต็ด
ทรานส์ฟอร์เมอร์ส ไพรม์
ทรานส์ฟอร์เมอร์ส เรสคิว บ็อตส์
ทรานส์ฟอร์เมอร์ส โรบ็อตส์ อิน ดิสไกส์ 2015
ดูเพิ่ม > อนิเมะ > บีสต์วอร์ ซีรีส์

บีสต์วอร์
บีสต์วอร์ เมทัล
บีสต์วอร์ เซคันด์
บีสต์วอร์ NEO
ดูเพิ่ม > ภาพยนตร์คนแสดง

ทรานส์ฟอร์เมอร์ส มหาวิบัติจักรกลสังหารถล่มจักรวาล‎
ทรานส์ฟอร์เมอร์ส อภิมหาสงครามแค้น
ทรานส์ฟอร์เมอร์ส 3
ทรานส์ฟอร์เมอร์ส มหาวิบัติยุคสูญพันธุ์
ทรานส์ฟอร์เมอร์ส 5: อัศวินรุ่นสุดท้าย
บัมเบิ้ลบี
ดีน เฮอร์เบิร์ต

| ดีน เฮอร์เบิร์ต |
| --- | --- |
ชื่ออื่น: เพ็บพี้ (หรือจะเรียก เปบปี้)
อาชีพ: นักพัฒนาซอฟต์แวร์, นักพัฒนาวิดีโอเกม
มีชื่อเสียงจาก: osu!
เว็บไซต์: https://ppy.sh
ดีน เฮอร์เบิร์ต (อังกฤษ: Dean Herbert) เป็น นักพัฒนาซอฟต์แวร์ และ นักพัฒนาวิดีโอเกมชาวออสเตรเลีย และที่รู้กันว่าเขาสร้างเกมแนว rhythm ในเกมชื่อว่า osu! นอกจากนี้ เขายังพัฒนา puush ซึ่งเป็นบริการโฮสต์ไฟล์รูปภาพ
แหล่งข้อมูลอื่น

เว็บไซต์ทางการ
puush
|https://youtube.com/@deanherbertmoocow]
หยาง พ่านพ่าน

| หยาง พ่านพ่าน |
| --- | --- |
เกิด: 5 กุมภาพันธ์ พ.ศ. 2501 (66 ปี) หยาง พ่านพ่าน ไต้หวัน
อาชีพ: นักแสดง
ปีที่แสดง: 2517-2539 2554-ปัจจุบัน
ผลงานเด่น: - "มู่หวั่นชิง" ใน แปดเทพอสูรมังกรฟ้า (2525) - "จี้ ซือเว่ย" ใน สมิงสาวใจเพชร (2525) - "มกเนี่ยมฉือ" ใน มังกรหยก ภาค 1 (2526)   - "เกาอานน่ำ" ใน ชอลิ้วเฮียง ตอน ถล่มวังค้างคาว (2527)  - "มารโลหิต" ใน โคมวิเศษเจ้าแม่หัวซาน (2529)
สังกัด: ทีวีบี
ฐานข้อมูล
IMDb
หยาง พ่านพ่าน (จีน: 杨盼盼; พินอิน: Yáng Pànpàn; อังกฤษ: Sharon Yang) มีชื่อภาษาอังกฤษว่า ชารอน หยาง  เป็นอดีตนักแสดงหญิงสมทบยอดนิยมชาวไต้หวัน ที่เคยมีชื่อเสียงเป็นที่รู้จักทั่วเอเชียในช่วงคริสต์ทศวรรษ 1980 เธอผู้นี้เป็นดาราสาวสายบู๊ของสถานีโทรทัศน์ทีวีบี ในยุคนั้น เพราะฝึกกังฟูมาตั้งแต่เด็ก ๆ
หยาง พ่านพ่าน เป็นนักแสดงหญิงสมทบที่ได้รับความนิยม เทียมบ่าเทียมไหล่กับนักแสดงหญิงแถวหน้าของสถานีโทรทัศน์ทีวีบี มาโดยตลอด ด้วยความที่เธอเก่งทางด้านกังฟู จึงทำให้เธอแสดงบทบู๊ กำลังภายในได้ดีมากคนหนึ่ง จนแทบจะไม่ใช้สแตนด์อิน เลย บทบาทที่เธอได้รับหลากหลาย แต่บทบาทที่เธอร่วมแสดงที่แฟน ๆ ละครชุดฮ่องกง จดจำเธอได้มากคือ บทบาทนางรอง "มกเนี่ยมฉือ" ในเรื่อง มังกรหยก ภาค ก๊วยเจ๋ง 1983 เมื่อปี พ.ศ. 2526)
ประวัติ

หยาง พ่านพ่าน เกิดวันที่ 5 มกราคม พ.ศ. 2501 ที่ไต้หวัน เธอเริ่มฝึกกังฟู่ตั้งแต่ 4 ขวบ และได้เริ่มเข้าวงการบันเทิงตั้งแต่ 9 ขวบ เป็นดาราหญิงเพียงไม่กี่คนที่ฝึกกังฟูอย่างจริงจัง ได้รับการสนับสนุนจากผู้กำกับฯ ชื่อดังแห่งยุค หยวนชิงเฟิง ตอนแรกเป็นสตันต์วูแมนก่อน และค่อยก้าวมาเป็นนักแสดง
เข้าเป็นนักแสดงในสังกัดค่ายของสถานีโทรทัศน์ทีวีบี ตั้งแต่ตอนอายุ 16 ปี มีผลงานอย่างต่อเนื่อง เริ่มจากบทเล็ก ๆ จนค่อย ๆ ได้รับบทเด่นขึ้นเรื่อย ๆ แต่กลับไม่ได้เป็นนางเอกเสียที บทที่ได้รับมักเป็นจอมยุทธ์หญิงที่เก่งกังฟู หรือถ้าเป็นซีรีส์ร่วมสมัยก็จะเป็นหญิงที่เก่งด้านการต่อสู้ นอกจากนี้ ยังสร้างความฮือฮาด้วยการแสดงกายกรรมผาดโผนในงานฉลองวันเกิดของสถานีทีวีบีอยู่เสมอในช่วงที่อยู่ในสังกัด
ซีรีส์ที่ได้รับบทโดดเด่นและโด่งดังอยู่ในช่วงคริสต์ทศวรรษ 1980 ได้แก่ บทสาวผู้อาภัพรัก มกเนี่ยมฉือ ในมังกรหยก เป็นบทเด่นที่สุดที่แสดงกับทีวีบี นอกจากนี้ยังมีเรื่อง แปดเทพอสูรมังกรฟ้า ชอลิ้วเฮียง ตอนถล่มวังค้างคาว ขุนศึกตระกูลหยาง เหยี่ยวสาวเจ้าพยัคฆ์ ฯลฯ
หลังออกจากทีวีบีแล้ว หยางพ่านพ่านหันไปแสดงภาพยนตร์จอเงิน ได้รับบทนางเอกบ้าง แต่หนังเป็นหนังฟอร์มเล็กที่ไม่โด่งดังมากนัก เช่น Angel Terminators 1990 Angel Enforcers 1989 Princess Madam 1989 เป็นต้น
ในชีวิตจริงอาภัพรักเช่นเดียวกับบทในละครที่ได้รับบ่อย ๆ เมื่อไปหลงรักกับหนุ่มนักตรวจสอบบัญชีที่มีเจ้าของอยู่แล้ว และฝืนทนกับความสัมพันธ์ที่ไม่ลงตัวอยู่นาน สุดท้ายก็ต้องเลิกราไป หลังจากมีลูกสาว 1 คน แต่ช่วงวิกฤตรักเป็นสาเหตุที่ทำให้หน้าที่การงานสะดุดไปเป็นเวลานาน
ดาราหญิงเคยให้สัมภาษณ์ถึงบทเรียนชีวิตนี้ว่าเป็นอุทาหรณ์ให้กับสาว ๆ คนอื่น ๆ
ปัจจุบันหยางพ่านพ่านยังอยู่ในวงการบันเทิง โดยรับหน้าที่เป็นผู้อำนวยการสร้างภาพยนตร์ ในเรื่อง Kung Fu Fighter 2007 Shaolin Vs Evil Dead 2005 Shaolin Vs Evil Dead 2 2005 และ Where Is Mama's Boy? 2005 เป็นต้น
เกร็ดเล็ก เกร็ดน้อย

ในช่วงชีวืตการแสดงจอแก้วของ หยางพ่านพ่านแทบจะไม่เคยรับบทนางเอกเลย โดยส่วนใหญ่เธอจะได้บทสมทบหรือไม่ก็นางรองและนางร้าย แทบทุกเรื่อง
แต่มีสองเรื่องที่ทาง ทีวีบี เคยมอบบทนางเอกแบบเต็มตัว คือ
สมิงสาวใจเพชร (The Legend of the Unknowns 1983) คู่กับ ทัง เจิ้นเยี่ย
ห้าพยัคฆ์โลกมายา (The Rise And Fall of a Stand-in 1984) คู่กับ "เหมียวเฉียวเหว่ย"
ผลงาน > ละครโทรทัศน์ ค่ายเจียซือ(CTV)

1976年《仙鶴神針》
1977年《萍蹤俠影錄》 飾 雲蕾
1977年《父子情》
1977年《細魚食大魚》
หงส์ฟ้าประกาศิต (Mystical Crane, Magic Needle 1978) บางเว็บบอกปี 1977 นำแสดงโดย หลอเล่อหลิน, หม่าไห่หลุน, ฉินเพ่ย, เจิ้งอวี้หลิง และ หยางพ่านพ่าน
ผลงาน > ละครโทรทัศน์ ค่ายสถานีโทรทัศน์ทีวีบี

จอมใจจอมยุทธ 1976年《書劍恩仇錄》飾 霍青桐二師姐
1976年《近代豪俠傳之大刀王五》飾 章桂英
ดาบมังกรหยก 1978年《倚天屠龍記》 飾 紀曉芙/楊不悔 รับสองบทคือ  กีเฮียวพู้  คนรักของเอี้ยเซียว และบท เอี้ยปุ๊กหุ่ย ลูกสาว เอี้ยเซียว-กีเฮียวพู้ด้วย
1979年《貼錯門神》 飾 小卷次子
1979年《龍潭羣英》（第七集單元 火靈島） 飾 蔡珠珠
ชอลิ่วเฮียง 1979年《楚留香》 飾 鳳飛煙
1980年《刺青》 飾 莫玲
1980年《一劍天涯》 飾 龍姑娘
1981年《威水世家》 飾
สองสาวจ้าวพยัคฆ์ 1981年《女黑俠木蘭花》 飾 木秀珍 ร่วมแสดงกับ เจ้าหย่าจือ
รักระหว่างรบ 1981年《烽火飛花》 飾　孫勝男 ร่วมแสดงกับ เจิ้งเส้าชิว และ เจ้าหย่าจือ
14 ยอดนางสิงห์ร้าย 1981年《楊門女將》 飾 飛鳳公主 หยางพ่านพ่าน Yeung Pan Pan รับบท องค์หญิงเฟยหงแห่งซีเซี่ย  ปลอมตัวไปอยู่กับตระกูลหยางเพื่อสอดแนม  แต่ด้วยความใกล้ชิดจึงเกิดจิตปฏิพัทธ์ต่อหยางเหวินกว่าง
สองเทพบุตรโลกันต์  The Kung Fu Master From Fat Shan 1981 TVB, 1981年《佛山贊先生》 飾 莫阿南 มี 20 episodes เป็นเรื่องราวของมวยหย่งชุน นำแสดงโดย ลวี่เหลียงเหว่ย Ray Lui Leung-Wei รับบท เฉินฮว๋าซุ่น, หวงเย่อหัว Felix Wong รับบท หลี่เหวินเม่า, โอวหยังเพ่ยซัน Ouyang Peishan รับบท เถี่ยเอี้ยนชิว, กวนไห่ซัน Kwan Hoi San รับบท เหลียงจั้น และ หยางพ่านพ่าน Yeung Pan Pan รับบท ม่ออาหนัน
1982年《戲班小子》 飾 袁英
แปดเทพอสูรมังกรฟ้า ภาค 1 1982年《天龍八部之六脈神劍》 飾 木婉清
แปดเทพอสูรมังกรฟ้า ภาค 2 1982年《天龍八部之虛竹傳奇》 飾 木婉清
สมิงสาวใจเพชร 1983年《十三妹》 飾 杞紫薇
มังกรหยก ภาค 1 1983年《射鵰英雄傳之鐵血丹心》 飾 穆念慈
มังกรหยก ภาค 2 1983年《射鵰英雄傳之東邪西毒》 飾 穆念慈
มังกรหยก ภาค 3 1983年《射鵰英雄傳之華山論劍》 飾 穆念慈
ฤทธิ์ดาบหยดน้ำตา 1984年《青鋒劍影》 飾 吳婉
ชอลิ้วเฮียง ตอน ถล่มวังค้างคาว 1984年《楚留香之蝙蝠傳奇》 飾 高亞男
1984年《五虎將》 飾 洪英
จอมยุทธเสเพล 1985年《江湖浪子》 飾 宮本雪
ขุนศึกตระกูลหยาง  1985年《楊家將》 飾 楊八妹延琪
ซิติงซานขุนศึกสะท้านภพ 1986年《薛丁山征西》 飾 薛金蓮
โคมวิเศษเจ้าแม่หัวซาน 1986年 歡樂今宵《寶蓮燈》 飾 瑤池仙子
1990年《天若有情》 飾 夏晴
ผลงาน > ละครโทรทัศน์ ค่ายTTV ไต้หวัน

เซียวฮื้อยี้ 1986年《新絕代雙驕》 飾 江小魚
ผลงาน > ภาพยนตร์

14 นางสิงห์ร้าย พ.ศ. 2515 ‧ประเภท :ภาพยนตร์ชีวิต/แอคชั่น ‧1972年：《十四女英豪》
1972年：《黑槍人》
1972年：《暴風女警》
1974年：《黃飛鴻義取丁財炮》
1975年：《傾國傾城》
1978年：《六合千手》
1978年：《醉拳》
1979年：《無刀快斬》
1979年：《醉俠蘇乞兒》又名《起尾註》
1979年：《出閘虎》
1981年：《飛刀傳說》又名《飛刀又見飛刀》
1981年：《南北獅王》
1982年：《廣東靚仔玉》
1989年：《皇家飛鳳》
1989年：《金牌師姐》ⅠⅡⅢ 部
1990年：《轟天皇家將》
1990年：《先發製人》
1991年：《火種》
1992年：《特警雄威》
1993年：《拉開鐵幕》
1994年：《轟天密令》又名《刑偵風雲》
1995年：《大追踪》又名《喋血柔情》《黑道世家》
1996年：《極速追踪》
1996年：《顛峰鬥士2》
1992年：《霸王花：重出江湖》
1992年：《雷霆女將》
1992年：《特警雄威》
1996年：《危情追踪》
2011年 ：《熱浪球愛戰》
2014年 ：《一個人的武林》
2017年 《十噸刺客》
แหล่งข้อมูล

หยาง พ่านพ่าน ที่อินเทอร์เน็ตมูวีเดตาเบส
หยาง พ่านพ่าน ที่ฮ่องกงมูวีเดตาเบส
หยาง พ่านพ่าน ที่เฟซบุ๊ก
ทรานส์ฟอร์มเมอร์ส ไพรม์

| ทรานส์ฟอร์มเมอร์ส ไพรม์ |
| --- | --- |
สร้างโดย: ฮาสโบร สตูดิโอ ดาร์บี้ ป๊อป โปรดักชั่นส์ โพลีกอน พิคเจอร์ส
เขียนโดย: ดูแอน คาพิซซี่ นิโคล ดิวบัค สตีเวน เมลชิง
กำกับโดย: ทอดด์ วอเตอร์แมน วินตัน เฮว์ค ชาวท์ นิโกกอสเซียน สกูตเตอร์ ทิดเวล
ผู้ประพันธ์ดนตรีแก่นเรื่อง: ไบรอัน ไทเลอร์ (Brian Tyler) แมทธิว มาร์จสัน (Matthew Margeson)
จำนวนฤดูกาล: 3 ฤดูกาล
จำนวนตอน: 65 ตอน
การผลิต
ผู้อำนวยการผลิต: โรเบิร์ตโต้ เคิร์ซแมน เจฟฟ์ ไคลน์
ผู้อำนวยการสร้าง: แมนดี้ ซาฟาวี่ ราฟาเอล รัชท์ไชลด์
ความยาวตอน: 22 นาที
ออกอากาศ
เครือข่าย: การ์ตูนเน็ตเวิร์ก (สหรัฐอเมริกา) เอ็มคอตแฟมมิลี่ (ประเทศไทย)
ทรานส์ฟอร์มเมอร์ส ไพรม์ (อังกฤษ: Transformers : Prime) หรือในชื่อเรื่องภาษาไทยอย่างเป็นทางการว่า สงครามจักรกลพิฆาต เป็นการ์ตูนชุดจบในตอนที่สร้างจากเค้าโครงเรื่องโดย ฮาสโบร ออกอากาศทางช่องการ์ตูนเน็ตเวิร์ก สหรัฐอเมริกา สร้างโดย ฮาสโบร สตูดิโอ และ ดาร์บี้ ป๊อป โปรดักชั่นส์ จัดทำแอนิเมชั่นโดย โพลีกอน พิคเจอร์ส ประพันธ์ดนตรีประกอบโดย ไบรอัน ไทเลอร์ , แมทธิว มาร์จสัน และกำกับเสียงโดย ซูซาน บลู เริ่มออกอากาศตอนแรกเมื่อวันที่ 26 พฤศจิกายน พ.ศ. 2553 และออกอากาศตอนจบไปเมื่อวันที่ 26 มิถุนายน พ.ศ. 2556
ภายหลังจากที่การ์ตูนเน็ตเวิร์กได้ออกอากาศตอนจบของฤดูกาลที่ 3 ไปไม่นานนัก ในวันที่ 4 ตุลาคม พ.ศ. 2556 ก็ได้มีการออกอากาศการ์ตูนทรานส์ฟอร์มเมอร์ส ไพรม์ ตอนพิเศษ โดยสร้างขึ้นในรูปแบบภาพยนตร์ความยาวประมาณ 1 ชั่วโมง โดยใช้ชื่อเรื่องว่า ทรานส์ฟอร์มเมอร์ส ไพรม์ : อภิมหาสงครามจักรกลล้างเผ่าพันธุ์ ฟื้นชีพกองทัพพรีเดคอนส์ (Transformers Prime : Beast Hunters - Predacons Rising) ซึ่งถือเป็นบทสรุปของการ์ตูนทรานส์ฟอร์มเมอร์สภาคนี้
ในประเทศไทย โมเดิร์นไนน์ทีวี ได้นำการ์ตูนชุด ทรานส์ฟอร์มเมอร์ส ไพรม์ ทั้งสามฤดูกาล (ยกเว้นตอนจบที่เป็นภาพยนตร์ความยาว 1 ชั่วโมง) มาออกอากาศในช่วงของ เอ็มคอต คิดส์ เริ่มตอนแรกวันที่ 6 กรกฎาคม พ.ศ. 2558 และออกอากาศตอนจบเมื่อวันที่ 21 มีนาคม พ.ศ. 2559 ภายหลังได้มีการออกอากาศซ้ำอีกครั้งทางช่อง เอ็มคอตแฟมมิลี
เนื้อเรื่องย่อ > ฤดูกาลที่ 1

เนื้อเรื่องในฤดูกาลที่ 1 จะกล่าวถึงช่วงเวลาที่โลกมนุษย์อยู่ในสภาวะปกติมานานเป็นเวลาสามปี จนกระทั่งวันหนึ่ง คลิฟฟ์จัมเปอร์ หุ่นยนต์ฝ่ายออโต้บ็อตส์ พลาดท่าถูก สตาร์สครีม ฆ่าตาย สงครามครั้งใหม่ที่เริ่มก่อตัวนั้นก็เป็นเหตุให้มีวัยรุ่นทั้งสามคนเข้ามาเกี่ยวข้องกับออโต้บ็อตส์โดยไม่ได้ตั้งใจ อาทิ แจ็ค ดาร์บี้ หนุ่มน้อยวัย 16 ผู้มีนิสัยเคร่งขรึมอยู่ตลอดเวลา , มิโกะ นาคาได สาวจอมแก่น และ ราฟาเอล เอสกิวัล หรือ ราฟ เอสกิวัล เด็กน้อยวัย 12 ปีซึ่งมีความสามารถพิเศษด้านการแฮ็คระบบคอมพิวเตอร์ได้ ขณะเดียวกัน เมกะทรอน ได้กลับออกมาจากดินแดนอีกมิติหนึ่ง เพื่อหาทางล้างแค้น ออพติมัส ไพรม์ และเหล่าออโต้บ็อตส์ ด้วยการคิดค้นและดัดแปลงพลังงาน เอ็นเนอร์จอนด้านมืด (Dark Energon) แต่ภายหลังเมกะทรอนต้องจบชีวิตอันเนื่องมาจากสะพานเชื่อมอวกาศเกิดระเบิด หากแต่เหตุสุดวิสัยมักเกิดขึ้นได้ทุกเวลาเมื่อเมกะทรอนฟื้นคืนชีพขึ้นมาด้วยพลังงานด้านมืดที่เขาคอยคิดค้นนี่เอง อีกด้านหนึ่ง มีองค์กรลับองค์กรหนึ่งนามว่า เม็ก (MECH) มีหัวหน้านามว่า ไซลาส เขาคิดการใหญ่หวังจะสร้างกองทัพหุ่นยนต์ และทั้งฝ่ายออโต้บ็อตส์และดีเซปติคอนเองก็เคยตกเป็นเหยื่อขององค์กรนี้ ในช่วงท้ายฤดูกาล ยูนิครอน ได้คืนชีพขึ้นมาตามกฎของธรรมชาติและคิดจะทำลายล้างทุกสรรพสิ่ง ทำให้เหล่าออโต้บ็อตส์และเมกะทรอนต้องร่วมมือกันชั่วคราวเพื่อกำจัดยูนิครอน แต่ไม่มีอาวุธใด ๆ ที่จะสามารถโค่นยูนิครอนได้ ออพติมัสจึงจำต้องสละเมททริกซ์แห่งจิตผู้นำ (Matrix of Leadership) เพื่อทำลายยูนิครอนจนสำเร็จ แต่ผลจากการใช้พลังนี้ก็ทำให้ออพติมัสสูญเสียความทรงจำในปัจจุบัน เหลือเพียงความทรงจำในอดีต นั่นคือ ตอนที่ออพติมัสยังเป็นเพียงหุ่นยนต์ระดับแรงงาน ชื่อ โอไรอ้อน แพคส์
เนื้อเรื่องย่อ > ฤดูกาลที่ 1 > การออกอากาศ

ในฤดูกาลที่ 1 เริ่มออกอากาศในประเทศสหรัฐอเมริกาเป็นประเทศแรก เริ่มตอนแรกวันที่ 26 พฤศจิกายน พ.ศ. 2553 จบวันที่ 15 ตุลาคม พ.ศ. 2554 จำนวนตอนในฤดูกาลที่ 1 มี 26 ตอน
เนื้อเรื่องย่อ > ฤดูกาลที่ 2

ในฤดูกาลนี้จะกล่าวถึงเรื่องราวในระหว่างที่ออพติมัสความจำเสื่อม แต่สุดท้าย อาร์ซีและแจ็ค ดาร์บี้ ไปนำเอากุญแจ เวกเตอร์ ซิกมาร์ มาฟื้นฟูความทรงจำในยุคปัจจุบันออพติมัสให้กลับมาได้สำเร็จ ฝ่ายองค์กรเม็กและไซลาสก็ยังไม่ยอมเลิกรา หาทางกำจัดเหล่าหุ่นยนต์จนสุดกำลังแต่สุดท้ายไซลาสก็ทำไม่สำเร็จ ในช่วงกลางเรื่องถึงท้ายเรื่องจะเป็นเรื่องราวของการตามหาอาวุธพิเศษที่ อัลฟ่าไทรอ้อน ทิ้งไว้ในโลกมนุษย์ โดยอาวุธเหล่านั้นมีชื่อว่า ไออาคอน (Iacon) แต่สุดท้าย เมกะทรอนจับสัญญาณฐานทัพของออพติมัส ไพรม์ ได้ จึงเข้าตีฐานทัพของออโต้บ็อตส์แตกพ่าย
เนื้อเรื่องย่อ > ฤดูกาลที่ 2 > การออกอากาศ

ในฤดูกาลที่ 2 เริ่มออกอากาศในประเทศสหรัฐอเมริกาเป็นประเทศแรก เริ่มตอนแรกวันที่ 18 กุมภาพันธ์ พ.ศ. 2555 จบวันที่ 2 พฤศจิกายน พ.ศ. 2555 จำนวนตอนในฤดูกาลที่ 2 มี 26 ตอน
เนื้อเรื่องย่อ > ฤดูกาลที่ 3

หลังจากฐานทัพถูกตีแตก เหล่าออโต้บ็อตส์ทั้งหมดทั้งมวลจึงกระจายไปตามสถานที่ต่าง ๆ จนกลับมารวมตัวกันอีกครั้ง และยังได้ อัลตร้าแม็กนัส รองผู้บัญชาการรายสำคัญ มาร่วมเสริมทัพอีกด้วย ในฤดูกาลนี้ ได้มีการปรับเปลี่ยนร่างกายของออพติมัส ไพรม์ ให้ยิ่งใหญ่และดีขึ้นกว่าเดิม อันเนื่องมาจากการสัมผัสกับค้อนขนาดยักษ์ที่สร้างโดย โซลัส ไพรม์ ในตอนจบของฤดูกาลนี้ เหล่าออโต้บ็อตส์เข้ายึดยานบินดีเซปติคอนส์ไว้ได้ ส่วนเมกะทรอนถูกบัมเบิ้ลบีฆ่าตาย จนเมื่อเมกะทรอนได้คืนชีพอีกครั้ง เมกะทรอนก็พบว่าตัวเขาต้องกลายเป็นผู้ที่อยู่ใต้อำนาจของยูนิครอน จนเมกะทรอนสำนึกผิดและรู้ซึ้งว่าการถูกกดขี่อย่างเต็มรูปแบบนั้นเป็นอย่างไร เมื่อเขาออกจากร่างยูนิครอนได้ด้วยความช่วยเหลือของออพติมัส เมกะทรอนจึงตัดสินใจหนีออกไปอยู่ในดินแดนอื่นและไม่กลับมาราวีออโต้บ็อตส์อีก
เนื้อเรื่องย่อ > ฤดูกาลที่ 3 > การออกอากาศ

ในฤดูกาลที่ 3 ได้มีการขยายชื่อเรื่องออกไปจากเดิม โดยใช้ชื่อว่า ทรานส์ฟอร์มเมอร์ส ไพร์ม : บีสท์ ฮันเตอร์ส (Transformers Prime : Beast Hunters) โดยประเทศสิงคโปร์ ได้ออกอากาศเป็นประเทศแรก โดยเริ่มตอนแรกวันที่ 15 มีนาคม พ.ศ. 2556 ขณะที่สหรัฐอเมริกาเริ่มออกอากาศตอนแรกวันที่ 22 มีนาคม พ.ศ. 2556 จบวันที่ 4 ตุลาคม พ.ศ. 2556 จำนวนตอนในฤดูกาลที่ 3 มี 14 ตอน (รวมตอนที่เป็นภาพยนตร์ความยาว 1 ชั่วโมง อีก 1 ตอน)
ตัวละคร > ดีเซปติคอนส์

เมกะทรอน ผู้นำดีเซปติคอนส์ มีบทบาทด้านการคิดค้นพลังงานที่มีชื่อว่า เอ็นเนอร์จอนด้านมืด (Dark Energon) โดยหวังจะใช้พลังงานเหล่านั้นเพื่อปราบออโต้บ็อตส์โดยเฉพาะ
สตาร์สครีม รองผู้บัญชาการฝ่ายดีเซปติคอนส์ ช่วงต้นฤดูกาลที่ 1 ภายหลังจากที่เมกะทรอนสิ้นชีพจากเหตุสะพานเชื่อมอวกาศระเบิด จึงกุมอำนาจไว้เสียเอง วันหนึ่ง เมกะทรอนคืนชีพอีกครั้งและรู้ความจริงว่าสตาร์สครีมเคยดึงสปาร์คของเมกะทรอนออกจากร่าง ทำให้สตาร์สครีมถูกลงโทษจนอับอายและหนีไปอาศัยอยู่ในยานบินร้างอยู่นาน จนเขาได้สร้างผลงานอันเป็นที่ยอมรับ จึงได้กลับไปรับใช้เมกะทรอนตามเดิม แต่ตอนจบของฤดูกาลที่ 3 ฐานทัพเมกะทรอนถูกออพติมัสเข้ายึด สตาร์สครีมจึงหนีไปไซเบอร์ทรอนกับช็อคเวฟ โดยสตาร์สครีมทำการหาซากกระดูกของพรีเดคอนเพื่อให้ช็อคเวฟได้โคลนนิ่งเป็นพรีเดคอนสายพันธุ์ใหม่ แต่สุดท้าย สตาร์สครีมก็ถูกพรีเดคิง และพรีเดคอนตัวอื่น ๆ รุมทำร้ายในภายหลัง เพราะความที่สตาร์สครีมเคยกดขี่ข่มเหงพรีเดคิงมาก่อน
ซาวด์เวฟ หุ่นยนต์ผู้ซึ่งทำหน้าที่จับสัญญาณ ตรวจสอบความเคลื่อนไหวต่าง ๆ ถึงแม้ว่าซาวด์เวฟจะพูดไม่ได้ แต่ก็ยังสามารถอัดเสียงพร้อมกับช่วยตามหาออโต้บ็อตส์ และยังคอยสืบหาความลับของดีเซปติคอนส์ตัวอื่น ๆ ไปพร้อม ๆ กับเป็นหูเป็นตาให้เมกะทรอนตลอด
เลเซอร์บีค ผู้ช่วยคนสำคัญของซาวด์เวฟ
วิฮีคอนส์ เป็นชื่อที่ใช้เรียกกลุ่มกองทัพทหารปลายแถวของดีเซปติคอนส์ โดยลักษณะร่างกายจะมีสองแบบคือ แบบมีล้อรถที่ไหล่ซึ่งใช้แปลงร่างเป็นรถ และแบบมีปีกด้านหลังซึ่งใช้แปลงร่างเป็นยานบิน โดยมีกายสีม่วงทั้งสองแบบ แต่ในฤดูกาลที่ 2 และ 3 พบว่ามีกายสีเทารวมอยู่ด้วย
สกายเควก ลูกศิษย์ของเมกะทรอนที่หลับใหลอยู่ในโลกและถูกสตาร์สครีมปลุกชีพด้วย เดอะคิ้วบ์ ภายหลังเขาถูกบัมเบิ้ลบีฆ่าตายอันเนื่องมาจากตัวสกายเควกเองที่ไม่ยอมร่วมมือกับออพติมัส ไพรม์ แต่ต่อมาสตาร์สครีมย้อนรอยกลับมาใช้เอ็นเนอร์จอนมืดปลุกชีพเขาชึ้นอีกครั้ง แต่เกิดข้อผิดพลาดทำให้สกายเควกติดอยู่ในอีกมิติหนึ่งตลอดกาล
เดรดวิงจ์ น้องชายฝาแฝดของสกายเควก เขามารับใช้เมกะทรอนอีกครั้งในรอบหลายปีโดยจุดประสงค์ในการมาของเดรดวิงจ์คือมาเพื่อพยายามสืบหาข้อมูลว่าใครเป็นคนฆ่าสกายเควก
เมคชิพ ตัวละครรับเชิญในฤดูกาลที่ 1 เขาเคยสวมรอยเป็นวีลแจ็คเพื่อตามหาตำแหน่งฐานทัพของออพติมัส แต่เมคชิพทำการไม่สำเร็จเพราะถูกวีลแจ็คตัวจริงจับได้และฆ่าตายไป
ฮาร์ดเชล ตัวละครรับเชิญในฤดูกาลที่ 2 มีลักษณะร่างกายคล้ายแมลงขนาดยักษ์ ฮาร์ดเชลมีบทบาทสำคัญในการออกตามหาพลังงานมีพิษชนิดหนึ่งนามว่า ท็อกเซน (Tox-En) และจากเหตุการณ์การตามหาพลังงานมีพิษนี้เองที่ทำให้ฮาร์ดเชลลอบยิงบัคเฮดบาดเจ็บสาหัส ทำให้วีลแจ็คออกมาล้างแค้นแทนเพื่อนรัก ฮาร์ดเชลเกือบจะสังหารวีลแจ็คได้ แต่ฮาร์ดเชลก็ถูกมิโกะยิงจรวดที่ติดกับยานบินของวีลแจ็คเข้าใส่ จนฮาร์ดเชลสิ้นชีพไปในที่สุด
บอมบ์ช็อก ตัวละครรับเชิญในฤดูกาลที่ 3 มีลักษณะร่างกายเช่นเดียวกับฮาร์ดเชลล์ บอมบ์ช็อกมีบทบาทเป็นผู้คุมคนงานเหมืองแร่แต่ถูกออพติมัส ไพรม์ ขับไล่ไปในเวลาต่อมา
เบรกดาวน์ เพื่อนสนิทของน็อกเอาท์ มีนิสัยทะเยอทะยาน และเป็นคู่ปรับรายสำคัญของบัคเฮด ในฤดูกาลที่ 2 เบรกดาวน์ถูกอะรัชนิดฆ่าตายอันเนื่องมาจากปัญหาภายในที่สะสมมาตั้งแต่ต้น
ช็อคเวฟ หุ่นยนต์ตาเดียวที่เชี่ยวชาญด้านเทคโนโลยีต่าง ๆ มีความสามารถเรื่องการสร้างสะพานข้ามมิติ และการโคลนนิ่งหุ่นยนต์ สามารถแปลงร่างเป็นรถถังไซเบอร์ทรอเนี่ยนได้
อะรัชนิด หุ่นเพศหญิงสีม่วงลักษณะมีขาคล้ายแมงมุมออกมาจากส่วนหลัง ปรากฏตัวครั้งแรกในฤดูกาลที่ 1 มีเรื่องบาดหมางกับอาร์ซีในอดีต เพราะอะรัชนิดเป็นคนที่ฆ่าเทลเกท คู่หูเก่าของอาร์ซีตายไป
ตัวละคร > พรีเดคอนส์

พรีเดคิง หัวหน้ากลุ่มพรีเดคอนส์ที่ถือกำเนิดมาจากการโคลนนิ่งของช็อคเวฟ
ดาร์กสตีล และ สกายลิงซ์ พรีเดคอนส์สองตัวที่ถือกำเนิดมาจากการโคลนนิ่งเช่นกัน ทั้งสองมักจะทะเลาะกันเองอยู่บ่อย ๆ ภายหลังทั้งสองได้พบพรีเดคิงที่ถือว่าเป็นเผ่าพันธุ์เดียวกัน ทั้งดาร์กสตีลและสกายลิงซ์จึงได้เข้ารับใช้พรีเดคิงในที่สุด
ตัวละคร > ฝ่ายมนุษย์

แจ็ค ดาร์บี้ นักศึกษาผู้เคร่งขรึมวัย 16 ปี อาศัยอยู่รัฐเนวาด้า เขาเข้าทำงานเป็นพนักงานร้านเคโอเบอร์เกอร์โดยหวังจะได้เงินมาซื้อมอเตอร์ไซค์คันแรกในชีวิต แต่เมื่อแจ็คและเพื่อน ๆ ของเขา ได้เข้ามาพัวพันกับสงครามระหว่างออโต้บ็อตส์และดีเซปติคอนส์ เขาได้รู้จักกับอาร์ซี ซึ่งแปลงร่างเป็นมอเตอร์ไซค์ได้ ทำให้แจ็คมีอาร์ซีเป็นทั้งรถประจำตัวและเพื่อนสนิท แจ็คมีอุปนิสัยส่วนตัวคือเป็นผู้ที่มีความรับผิดชอบสูง และความเคร่งขรึมของแจ็คก็ทำให้แร็ตเชตเคยทักว่าแจ็คกับออพติมัส ไพรม์ มีท่าทางที่คล้ายคลึงกัน
มิโกะ นาคาได นักศึกษาสาวชาวญี่ปุ่น ผู้หลงใหลในดนตรีแนวร็อกหนัก ๆ มิโกะเป็นเพื่อนสนิทแจ็ค และรู้สึกปลาบปลื้มและชื่นชอบในตัวบัคเฮดตั้งแต่แรกพบ ทำให้มิโกะและบัคเฮดกลายเป็นเพื่อนรักกัน ตอนหลังมิโกะได้พบวีลแจ็ค เพื่อนของบัคเฮด ก็มีวีลแจ็คเป็นเพื่อนที่ดีเพิ่มอีกหนึ่ง
ราฟาเอล เอสกิวัล ชื่อเล่น ราฟ เด็กน้อยอัจฉริยะที่สามารถแฮ็คระบบคอมพิวเตอร์และเทคโนโลยีได้เกือบทุกรูปแบบ จนทำให้สามารถช่วยเหลือออโต้บ็อตส์ได้หลายต่อหลายครั้ง และยังศึกษาภาษาของชาวไซเบอร์ทรอนได้อีกด้วย และการรู้ภาษาของชาวไซเบอร์ทรอนของราฟนี้เอง ทำให้ราฟฟังภาษาเฉพาะตัวของบัมเบิ้ลบีรู้เรื่องทุกอย่างและได้เป็นเพื่อนรักกัน
วิลเลียม ฟาวเลอร์ เป็นเจ้าหน้าที่พิเศษ ตัวแทนจากเพนตากอน เขามักจะชอบต่อว่าฝ่ายออโต้บ็อตส์เรื่องภารกิจในหน่วยหลายครั้ง โดยเฉพาะในเวลาที่พวกเขาทำการรบแบบประเจิดประเจ้อ
จูน ดาร์บี้ แม่ของแจ็ค ดาร์บี้ มีอาชีพเป็นนางพยาบาลอยู่ในรัฐเนวาด้า ด้วยความที่เธอเป็นห่วงแจ็คทำให้เธอมักจะเข้มงวดกับแจ็คอยู่เสมอ ภายหลังเมื่อจูนได้รู้ความจริงเรื่องแจ็คอยู่กับออโต้บ็อตส์ เธอจึงยอมปล่อยให้แจ็คอยู่ในโลกภายนอกและให้ความช่วยเหลือแก่ออโต้บ็อตส์เป็นระยะ ๆ
เซียรา กัปตันเชียร์ลีดเดอร์ประจำโรงเรียนมัธยมที่แจ็ค มิโกะ และราฟเรียนอยู่ แจ็คหลงรักเซียราและมักจะพาเซียราไปส่งบ้านโดยใช้อาร์ซีในร่างรถมอเตอร์ไซค์เป็นพาหนะ เซียรายังมีเพื่อนสาวอีกคนที่มักจะอยู่ด้วยกันตลอด แต่ในเรื่องไม่ได้มีการตั้งชื่อตัวละครที่เป็นเพื่อนของเซียราเลย
วินซ์ ตัวละครรับเชิญ มีนิสัยชอบการแข่งรถเป็นชีวิตจิตใจ ครั้งหนึ่ง วินซ์เคยท้าแจ็ค ดาร์บี้ ให้มาแข่งรถกับเขาจนเกิดเรื่องใหญ่ขึ้น
ไซลาส ในอดีตเคยมีนามว่า เลแลนด์ บิชอพ อดีตทหารในหน่วยรบพิเศษ ภายหลังถูกไล่ออกเพราะทำผิดวินัยร้ายแรงคือการลอบสร้างอาวุธอันตราย หลังจากออกจากหน่วยเขาจึงเปลี่ยนชื่อเป็นไซลาสและตั้งองค์กรเม็กช์ (MECH) ขึ้นมา จุดประสงค์ในการก่อตั้งองค์กรนี้คือเพื่อตามหาและครอบครองเทคโนโลยีใหม่ ๆ จนมาพบกับหุ่นยนต์ทรานส์ฟอร์มเมอร์สเข้า เขาจึงพยายามทุกวิถีทางเพื่อจะได้ครอบครองข้อมูลชีววิทยาของหุ่นยนต์เหล่านี้
นายพลไบรซ์ ตัวละครรับเชิญในฤดูกาลที่ 2 ไบรซ์เป็นผู้บังคับบัญชาของวิลเลียม ฟาวเลอร์ มีบทบาทในการสอบสวนฟาวเลอร์ในเรื่องที่ออพติมัส ไพรม์ ไปก่อกวนในเขตหวงห้ามทางทหาร โดยนั่นเป็นออพติมัสตัวปลอมที่ไซลาสสร้างขึ้น
โวเกล ตัวละครรับเชิญในฤดูกาลที่ 2 เป็นคนงานกวาดถนนบริเวณรถไฟใต้ดินในเมืองนิวยอร์ก จนกระทั่งวันหนึ่ง บัมเบิ้ลบีกับอาร์ซีออกมาตามหาเครื่องทะลุวัตถุซึ่งถูกฝังอยู่ภายในอาคารรถไฟใต้ดินที่โวเกลทำงานอยู่ โวเกลจึงได้เข้ามาเกี่ยวพันกับภารกิจของออโต้บ็อตส์โดยไม่ตั้งใจ
ตัวละคร > อื่น ๆ

ยูนิครอน หุ่นยนต์ผู้ยิ่งใหญ่ฝ่ายร้าย ที่เคยต่อสู้กับ เดอะ เฮอร์ทีน หุ่นยนต์ระดับไพรม์รุ่นก่อนหน้าออพติมัส จนถูก เดอะ เธอร์ทีน ปราบปรามให้อยู่ในสภาวะที่หลับใหล ในการ์ตูนชุดนี้มีการเขียนบทให้ยูนิครอนคือแกนโลกของโลกมนุษย์ใบนี้ หากสังหารยูนิครอนให้สิ้นชีพไป จะทำให้โลกเกิดแผ่นดินไหวและภัยธรรมชาติร้ายแรงยิ่งขึ้น จึงทำได้เพียงหาวิธีทำให้ยูนิครอนกลับไปอยู่ในสภาวะที่หลับใหลดังเช่นที่ เดอะ เธอร์ทีน เคยทำได้เพียงแค่นั้น และ เอ็นเนอร์จอนด้านมืด ที่เมกะทรอนใช้พัฒนาเป็นอาวุธนั้น ก็คือเลือดของยูนิครอน
สแครปเล็ต แมลงชนิดหนึ่งที่สามารถกัดกินโลหะชนิดต่าง ๆ ซึ่งรวมถึงหุ่นยนต์ทรานส์ฟอร์มเมอร์สทุกตัวด้วย
เทอโรคอนส์ เป็นชื่อที่ใช้เรียกหุ่นยนต์ที่กลายเป็นซอมบี้
เนเมซิส เป็นชื่อของยานบินดีเซปติคอนส์
รายนามนักพากย์ในทรานส์ฟอร์มเมอร์ส ไพรม์

ต่อไปนี้จะเป็นรายนามนักพากย์ทั้งชาวไทยและชาวต่างประเทศที่ได้พากย์ตัวละครในการ์ตูนชุดนี้ ทั้งในฉบับการ์ตูนเน็ตเวิร์ก (ประเทศไทยและต่างประเทศ) , ทีมพากย์เสียงไทย หรือ ทีไอจีเอ (TIGA) และ ทีมพากย์จากช่อง เอ็มคอตแฟมมิลี่ (MCOT Family)
| ตัวละคร | เสียงภาษาอังกฤษ | การ์ตูนเน็ตเวิร์ก(ประเทศไทย) | ทีมพากย์เสียงไทย/TIGA | เอ็มคอตแฟมมิลี่ |
| --- | --- | --- | --- | --- |
| ออพติมัส ไพรม์ | ปีเตอร์ คัลเลน | ธงชัย ชาญชำนิ | วีรศักดิ์ แก้วอุ่น | สุภาพ ไชยวิสุทธิกุล |
| บัมเบิ้ลบี | วีล เฟรดลี่ แฟรงค์ เวลเกอร์ |  | มานพ ศรีจูเป้า |  |
| แร็ตเชต | เจฟฟรี่ คอมส์ | จักรรัตน์ ศรีรักษ์ | อัศวิน กมโลบล | ภัคภูมิ ลิ้มมานะสภาพร |
| อาร์ซี | สุมาลี มันตาโน | นิรมล กิจภิญโญชัย | ชนิดาภา มัฐผา | ศันสนีย์ วัฒนานุกูล |
| บัคเฮ้ด | เควิน ไมเคิล ริชาร์ดสัน | วิทยา ผาสุข | มานพ ศรีจูเป้า | พัฒน์เตชินท์ ศศิพัฒนธาดา |
| คลิฟจัมเปอร์ | ดเวย์น จอห์นสัน | วรวุฒิ วรเนตร | อัศวิน กมโลบล | วิทยา ผาสุข |
| วีลแจ็ค | เจมส์ โฮราน |  | อภิชาติ สมุทคีรี | ไกวัล วัฒนไกร |
| อัลตราแม็กนัส | ไมเคิล ไอรอนไซด์ |  | อัศวิน กมโลบล | อิทธิพล มามีเกตุ |
| สโมคสกรีน | โนลาน นอร์ท |  |  | ไกวัล วัฒนไกร |
| แจ็ค ดาร์บี้ | จอช คีย์ตั้น | นนท์ ศรีโพธิ์ | มานพ ศรีจูเป้า | อิทธิพล มามีเกตุ |
| มิโกะ นาคาได | อิทาเนีย กุนาได | เอ็มม่า ธาริณี โกลด์สมิธ | วัฒน์นันท์ เกิดไพบูลย์ | ศันสนีย์ ติณห์กีรดีศ |
| ราฟาเอล เอสกิวัล | แอนดี้ เพซโซ | ชินพรรธน์ กิตติชัยวรางค์กูร | ศิวพร เผือกผิวเอี่ยม | อรุณี นันทิวาส |
| วิลเลียม ฟาวเลอร์ | เออร์นี่ ฮัดสัน | วรวุฒิ วรเนตร | อภิชาติ สมุทคีรี | วิทยา ผาสุข |
| จูน ดาร์บี้ | มาร์กี้ โพสต์ |  | ศิวพร เผือกผิวเอี่ยม | อรุณี นันทิวาส |
| นายพลไบรซ์ | รอเบิร์ต ฟอร์สเตอร์ |  | อัศวิน กมโลบล |  |
| เมกะทรอน | แฟรงค์ เวลเกอร์ | จักรรัตน์ ศรีรักษ์ | อภิชาติ สมุทคีรี | ธนกฤต เจนคลองธรรม |
| สตาร์สครีม | สตีฟ บลัม | วิทยา ผาสุข | มานพ ศรีจูเป้า | ไกวัล วัฒนไกร |
| ช็อคเวฟ | เดวิด โซโบโลฟ |  |  | อิทธิพล มามีเกตุ |
| อะรัชนิด | จีน่า ทอร์เรส | สมิตา ไทยจำนง | ศิวพร เผือกผิวเอี่ยม | อรุณี นันทิวาส |
| น็อกเอาท์ | ดาร์เรน นอร์ริส | จักรรัตน์ ศรีรักษ์ | อัศวิน กมโลบล | ธนกฤต เจนคลองธรรม |
| เบรกดาวน์ | อดัม แบลดวิน | วรวุฒิ วรเนตร | อภิชาติ สมุทคีรี | วิทยา ผาสุข |
| เดรดวิงจ์ | โทนี ทอดด์ |  |  | วิทยา ผาสุข |
| สกายเควก | ริชาร์ด กรีน |  |  | วิทยา ผาสุข |
| พรีเดคิง | ปีเตอร์ แมนซาห์ |  |  |  |
| ดาร์กสตีล | สตีฟ บลัม |  |  |  |
| สกายลิงซ์ | โนลาน นอร์ท |  | อัศวิน กมโลบล |  |
| ยูนิครอน | จอห์น โนเบิล |  |  |  |
ดูเพิ่ม

ทรานส์ฟอร์มเมอร์ส
ทรานส์ฟอร์มเมอร์ส โรบ็อทส์ อิน ดิสไกส์ 2015
แหล่งข้อมูลอื่น

ทรานส์ฟอร์มเมอร์ส ไพรม์ ใน TFwiki